Diari Oficial de la Generalitat Valenciana


Sumari del DOGV 9912, del 09-08-2024 (2024/7679)

RESOLUCIÓ de 17 de juliol de 2024, per la qual se suprimix l'oficina del Registre Auxiliar de la Direcció Territorial de Castelló, situat en l'edifici del Centre de Salut Pública, avinguda de la Mar, número 8, de Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7679

CVE
:   TSKP-X-8865-0214

Data del document
:   17-07-2024

Organisme emissor
:   Conselleria de Sanitat

Tipus de document
:   Resolució

El Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida de documents i l'ordenació de les oficines de registre en l'Administració de la Generalitat (DOGV 19.11.2014) establix en l’article 18 que la creació, modificació o supressió de les oficines de registre s'efectuarà mitjançant resolució del respectiu titular de la conselleria.

En l'actualitat, la Conselleria de Sanitat té establides oficines de registre general i auxiliar en els seus servicis centrals, a l'Escola Valenciana d'Estudis en Salut Pública, al Centre de Salut Pública de València, en les seues direccions territorials de Castelló, València i Alacant, i en 21 departaments de salut.

Mitjançant un escrit firmat electrònicament el passat dia 3 de juliol de 2024, el director territorial de Castelló ha sol·licitat la supressió de l'oficina de Registre Auxiliar d'esta direcció territorial, situat en l'edifici del Centre de Salut Pública, av. de la Mar, número 8, de Castelló de la Plana, i motiva eixa petició en raons organitzatives, per ajust del personal, i per trobar-se en la mateixa avinguda l'oficina del PROP de Castelló de la Plana que proporciona servicis d'atenció a la ciutadania.

De conformitat amb el que preveu el ja al·ludit article 18 del Decret 191/2014, de 14 de novembre, del Consell, es considera procedent la supressió d'esta oficina.

En virtut de l'exposat i de conformitat amb les facultats conferides per l'article 28 de la Llei 5/1983, de 30 de desembre, del Consell, i del que s'establix amb l'article 7 del Decret 10/2023, de 19 de juliol, del president  de la Generalitat, pel qual es determinen el nombre i la denominació de les conselleries i les seues atribucions, el Decret 135/2023, de 10 d'agost, del Consell, pel qual  s'aprova el reglament orgànic i funcional de la Conselleria de Sanitat, i l'Orde 4/2023, de 13 d'octubre, de la Conselleria de Sanitat, per la qual es desplega l'esmentat decret,

RESOLC

Suprimir l'oficina de Registre Auxiliar de la Direcció Territorial de Castelló de la Conselleria de Sanitat, situat en l'edifici del Centre de Salut Pública, av. de la Mar, número 8, de Castelló de la Plana.

Esta resolució es publicarà en el *Diari Oficial de la Generalitat Valenciana*, per raons d'interés públic, a l'empara del que establix l'article 45.1 de la Llei 39/2015, d'1 d'octubre, del procediment administratiu comú de les administracions públiques, sense perjuí de la seua publicació en el portal corporatiu de la Generalitat, en l'apartat «Atenció al ciutadà/Guia PROP».

Esta resolució posa fi a la via administrativa i contra esta es podrà interposar un recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o ser recorreguda en via contenciosa administrativa en el termini de dos mesos comptats a partir de l’endemà de ser publicada en el *Diari Oficial de la Generalitat Valenciana*, davant el Tribunal Superior de Justícia de la Comunitat Valenciana, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjuí que es puga interposar qualsevol altre recurs dels previstos en la legislació vigent.

  

València, 17 de juliol de 2024

Marciano Gómez Gómez

Conseller de Sanitat